钦定古今图书集成/理学汇编/文学典/第172卷 > 吴讷文章辩体 > 《辩》
## 钦定古今图书集成/理学汇编/文学典/第172卷 > 吴讷文章辩体 > 《辩》

昔孟子答公孙丑问好辩，曰：“予岂好辩哉？予不得已
也。”中间历叙古今治乱相寻之故，凡八节，所以深明
圣人与己不能自己之意。终而又曰：“岂好辩哉？予不
得已也。”盖非独理明义精，而字法、句法、章法亦足为
作文楷式迨！唐韩昌黎作《讳辩》，柳子厚辩桐叶封弟，
识者谓其文敩《孟子》，信矣。大抵辩须有不得已而辩
之意。苟非有关世教。有益后学。虽工亦奚以为。